Vladimír Kováč (hokejista)

Vladimír Kováč  (* 26. apríl 1987 Trenčín) je slovenský hokejový brankár, v súčasnosti pôsobiaci v slovenskom tíme HK Poprad.

Klubový hokej
Kováč odchytal svoj prvý zápas za Duklu v sezóne 2005/2006. Počas pôsobenia v Dukle sa zapísal do histórie, pretože ako brankárovi sa mu podarilo dvakrát otočiť so svojím tímom nepriaznivý vývoj play-off série z 0:3 na 4:3. Najskôr v sezóne 2007/2008 proti Martinu a následne o tri roky neskôr proti Slovanu. Medzi sezónami hosťoval aj v prvoligových kluboch, v Považskej Bystrici, Prievidzi, či Senici. Posledná sezóna v drese Dukly bola 2011/2012, kedy za Trenčín odchytal v základnej časti 45 zápasov so štatistikami 91.6% a 2,45 gólu na zápas. V play-off nastúpil na 9 zápasov. Po siedmich rokoch sa vedenie klubu s Kováčom dohodlo na rozviazaní kontraktu.Brankár Kováč odchádza z Dukly , www.tipsportextraliga.sk, 14.05.2012 Následne sa dohodol na zmluve s kazašským klubom Saryarka Karaganda.Kováč posilou kazašskej Karagandy, www.slovakprospects.com, 23.07.2013 V sezóne 2012/2013 odchytal 43 stretnutí, v ktorých mal priemer 1,55 inkasovaného gólu na zápas a stal sa najlepším brankárom ruskej Vyššej hokejovej ligy.Kováč najlepším brankárom VHL, www.hockeyslovakia.sk, 02.06.2013 V sezóne 2013/2014 získal s tímom majstrovský titul. Sezónu 2015/2016 odohral v kazašskej lige v tíme HK Temirtau.Kováč do kazašského HK Temirtau, www.hokejportal.net, 28.07.2015

 Externé odkazy 
 Vladimír KOVÁČ štatistiky na eliteprospects.com

 Referencie 

Kategória:Narodenia v 1987
Kategória:Osobnosti z Trenčína
Kategória:Slovenskí hokejisti
Kategória:Slovenskí hokejoví brankári
Kategória:Hráči Dukly Trenčín